钦定古今图书集成/明伦汇编/氏族典/第504卷 > 《廖用贤尚友录》 > 伏暅
## 钦定古今图书集成/明伦汇编/氏族典/第504卷 > 《廖用贤尚友录》 > 伏暅

按《梁书伏暅传》：“暅字元耀，曼容之子也。幼传父业，能
言元理。起家齐奉朝请，寻除东阳郡丞，秩满为鄞令。
齐末，始为尚书都官郎。高祖践祚，迁国子博士，累迁
中书侍郎、前军将军，兼五经博士。出为永阳内史，在
郡清洁，治务安静，为吏民所怀。高祖善之，征为东阳
太守，清恪如永阳时。民赋税不登者，辄以太守田米”
助之。高祖召以为豫章内史。三年，征为给事黄门侍
郎，领国子博士。普通元年。卒于郡。